Source: http://www.danovecentrum.sk/aktuality/rocna-sadzba-dane-u-vozidla-tahac-a-naves-na-ucely-vypoctu-predpokladanej-dane-aktualita-dc-1-2017.htm
Timestamp: 2018-12-15 07:55:34+00:00
Document Index: 1178125

Matched Legal Cases: ['§ 10', '§ 7', '§ 10', '§ 6', '§ 7', '§ 10', '§ 10', '§ 6']

Dátum publikácie:20. 1. 2017
Oznámenie k určeniu ročnej sadzby dane u vozidla ťahač a náves na účely výpočtu predpokladanej dane uvedenej v riadku 40 IV. oddielu daňového priznania za zdaňovacie obdobie 2016 podľa zákona č. 361/2014 Z. z. o dani z motorových vozidiel a o zmene a doplnení niektorých zákonov v znení neskorších predpisov
Podľa § 10 ods. 2 zákona č. 361/2014 Z. z. o dani z motorových vozidiel a o zmene a doplnení niektorých zákonov (ďalej len „zákon o dani z motorových vozidiel“) daňovník má povinnosť vypočítať predpokladanú daň na zdaňovacie obdobie roku 2017 s použitím ročných sadzieb dane podľa prílohy č. 1 k zákonu o dani z motorových vozidiel upravených podľa § 7 zákona o dani z motorových vozidiel, ktorú uvádza daňovník v daňovom priznaní v IV. oddiele v riadku č. 40 – predpokladaná daň podľa § 10 ods. 2 zákona o dani z motorových vozidiel.
Zákon o dani z motorových vozidiel osobitne upravil v § 6 ods. 2 ročnú sadzbu dane v prípade návesovej jazdnej súpravy (ťahač a náves). Podľa predmetného ustanovenia daňovník zaradí až v daňovom priznaní ťahač a osobitne náves do najbližšej nižšej ročnej sadzby dane, než do akej by patrili podľa najväčšej prípustnej celkovej hmotnosti alebo celkovej hmotnosti (ďalej len „hmotnosť vozidla“) uvedenej v doklade, ako jednu návesovú jazdnú súpravu iba raz, ak sa aj použili počas zdaňovacieho obdobia v rôznych návesových jazdných súpravách; na zmeny počas zdaňovacieho obdobia sa neprihliada. Vychádzajúc z vyššie uvedeného v súvislosti s výpočtom predpokladanej dane nie je možné zaradiť do najbližšej nižšej ročnej sadzby dane vozidlo ťahač a osobitne vozidlo náves, ak by aj daňovník predpokladal ich použitie v rámci návesovej jazdnej súpravy.
Na základe odporúčania Ministerstva financií SR má daňovník, ktorý bude podávať daňové priznanie za zdaňovacie obdobie roku 2016, možnosť do predpokladanej dane započítať v prípade ťahača a osobitne návesu nižšiu ročnú sadzbu dane (následne upravenú podľa § 7 zákona o dani z motorových vozidiel), než do akej by patrili podľa hmotnosti vozidla, ak vozidlá ťahač a náves budú v zdaňovacom období 2017 tvoriť jednu návesovú jazdnú súpravu.
Ak daňovník podá daňové priznanie za zdaňovacie obdobie roku 2016 za vozidlá ťahač a náves, ktoré sa používajú na podnikanie a ktoré budú v zdaňovacom období 2017 tvoriť jednu návesovú jazdnú súpravu, pričom predpokladanú daň daňovník vypočíta podľa § 10 ods. 2 zákona o dani z motorových vozidiel za každé vozidlo, ktoré je predmetom dane k 1. januáru zdaňovacieho obdobia, Ministerstvo financií SR odporúča, aby sa takémuto daňovníkovi vyhovelo, ak bude žiadať o určenie platenia preddavkov na daň inak podľa § 10 ods. 10 zákona o dani z motorových vozidiel.
Dôvodom na vyhovenie žiadosti podľa predmetného ustanovenia je obmedziť vysoké preplatky na dani z motorových vozidiel na konci zdaňovacieho obdobia a riešiť vzniknutú situáciu už počas zdaňovacieho obdobia zaradením vozidiel ťahač a náves (ak budú používané v návesovej jazdnej súpravy) do najbližšej nižšej ročnej sadzby dane podľa § 6 ods. 2 zákona o dani z motorových vozidiel jej započítaním do predpokladanej dane, reálne zodpovedajúcej ročnej sadzbe dane podľa hmotnosti vozidla a počtu náprav.
Vyššie uvedený postup pri určení ročnej sadzby dane u vozidla ťahač a náves na účely predpokladanej dane uvedenej v riadku 40 IV. oddielu daňového priznania môže daňovník uplatniť v daňovom priznaní za zdaňovacie obdobie 2016 a nasledujúce zdaňovacie obdobia za podmienky, že nedôjde k zmene právnej úpravy ustanovenia upravujúceho určenie ročnej sadzby dane.
Vznik daňovej povinnosti pri dani z motorových vozidiel pri novom vozidle
Zdaňovacie obdobie a daňové priznanie k dani z motorových vozidiel pri zrušení daňovníka likvidáciou
Zaradenie vozidla do užívania a vznik daňovej povinnosti k dani z motorových vozidiel
Platenie dane z motorových vozidiel, možnosť oslobodenia
Daň z motorových vozidiel pri nepoužívaní ťahača a návesu
Daň z motorových vozidiel (videopríklad)
Zánik daňovej povinnosti k dani z motorových vozidiel z dôvodu zmeny držiteľa vozidla
Kto je daňovníkom dane z motorových vozidiel a kedy vzniká a zaniká daňová povinnosť (ONLINE ROZHOVOR s odbornou poradkyňou)
Daň z motorových vozidiel, jej uplatňovanie vo väzbe na daňovníka fyzickú osobu
1. Kedy nie je vozidlo predmetom dane u daňovníka ( FO – podnikateľ)
2. Vznik a zánik daňovej povinnosti k dani z motorových vozidiel, oznamovacia povinnosť
3. Údaje potrebné na určenie dane z motorových vozidiel, ročná sadzba dane
4. Daňovníci dane z motorových vozidiel s iným ako ročným zdaňovacím obdobím
5. Povinnosti daňovníka počas a po uplynutí zdaňovacieho obdobia
6. Spôsob vykonávania správy dane z motorových vozidiel, správca
Refakturácia dane z motorových vozidiel
OTESTUJTE SA: Refakturácia dane z motorových vozidiel